شرقی آذربایجان اوستانی یا دا دوغو آذربایجان اوستانی ( ، Doğu Azerbaycan Eyaleti) — ایران ایسلام جومهوریتی‌نین ان بؤیوک، ساییملی، آدلیم و قوزئی باتیدا یئر‌لشن اوستان‌لاریندان بیری‌دیر. بۇ اوستان غربدن غربی آذربایجان اوستانی، شرقدن اردبیل اوستانی، شومالدان آذربایجان جومهوریتی و ارمنیستان و جنوبدان زنجان اوستانی ایله قونشودور. بۇ اوستان ۱۹۳۷-نجی ایلده، ایرانین بیرینجی تقسیم‌لر قانونو اساسیندا، تأسیس اوْلوبدور. بۇ اوستانین مرکزی و لاپ بؤیوک شهری تبریز شهری‌دیر. تبریزدن سوْنرا بؤیوک و اؤنملی شهرلری ماراغا، مرند، میانا و اهر شهرلری‌دیرلار.